Goldwing

"Goldwing" (בעברית: "כנף זהב"; מעוצב כ-"GOLDWING") הוא שיר שהוקלט על ידי הזמרת-יוצרת האמריקאית בילי אייליש. השיר יצא לאור ב-30 ביולי 2021, על ידי חברות התקליטים דארק-רום ואינטרסקופ, כרצועה מתוך האלבום, Happier Than Ever.

== רקע ופרסום ==
השיר נכתב על ידי אייליש, יחד עם אחיה, פיניאס או'קונל, שגם הפיק את השיר.<ref name=":6"></ref> "Goldwing" היא הרצועה השישית מתוך אלבומה השני של אייליש, Happier Than Ever.<ref name="spotify"/>

ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-67 מיליון השמעות.<ref name="spotify"></ref>

== הרכב ==
בכתבה לאתר וואלה, תואר השיר כ"מוזיקה כנסייתית שמתפתחת לאלקטרוניקה".

== ביקורות ==
השיר זכה לביקורות חיוביות ולשבחים רבים מצד המבקרים. אלכס מקלוי מהעיתון המקוון "The A.V. Club" ציין לחיוב את השיר, יחד עם "Everybody Dies", רצועה אחרת מתוך האלבום, וכתב: "כל כך הרבה מתרחש בין הרצועות 'Goldwing' ו-'Everybody Dies', המזכירות שירים של רדיוהד מהשנים האחרונות, תופים אלקטרוניים שבירים וסינת'ים שלוקחים את קולה של אייליש לכיוונים חדשים".<ref name="avclub"></ref> ג'ייסון פריידמן ממגזין "Paste" שיבח את השיר וכתב, "'GOLDWING' הוא אחד מהשירים החלומיים והייחודיים ביותר של האלבום. הוא מתחיל עם מבוא א-קפלה, שבהמשך מתפתח להרמוניות.<ref name="paste"></ref>

מרי סירוקי ממגזין "Consequence" כתבה על השיר: "ב-'GOLDWING' המנצנץ והאוורירי, אייליש מאגדת הרמוניות גותיות למקהלה מפחידה. השיר שולח את המאזין לעננים, מפגש חלומי ברגעים האפלים של האלבום, מבלי לדבר על הנושא שמאחורי השיר".<ref name="Consequence"></ref> באתר "AllMusic" נכתב כי השיר "מפתה את המאזינים בפזמון מלאכי, לפני שהוא מתפוצץ לחיים עם כישרון שבטי המזכיר את תקופתה המוזיקלית המוקדמת של ביורק.<ref name="AllMusic"></ref> בכתבה באתר ynet, כונה השיר "סוחף".

ב-MTV אוסטרליה דורג השיר במקום ה-25 מתוך שיריה של אייליש, ונכתב כי הוא "לא השיר הטוב ביותר באלבום, אבל בהחלט אחד המעניינים ביותר". בנוסף, נינתה התייחסות לאורכו של השיר, ונכתב כי "ל-'Goldwing' יש פוטנציאל לבנות משהו מרהיב, אבל נשמע כאילו הוא עוצר כדקה מוקדם מדי".<ref name="mtvau"/> בבילבורד, דורג השיר במקום ה-9 בדירוג 16 השירים מתוך האלבום, ונכתב כי הוא מרגיש כמו שיר ההמשך ל-"No Time to Die", סינגל של אייליש משנת 2020, שהוקלט עבור פסקול הסרט "לא זמן למות".<ref name="bbrank"/>

על אף הביקורות החיוביות, אלכסנדרה פולארד מהאינדפנדנט כתבה כי השיר הוא "קריפי באופן בלתי נסבל, מבלי שיש בו הרבה דברים".<ref name="indepedent"></ref> פולארד הוסיפה ואמרה כי זהו שיר "נשכח".<ref name="indepedent"/>

=== דירוגים ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|MTV אוסטרליה
|כל 50 שיריה של בילי אייליש, מדורגים
|25
|<ref name="mtvau"></ref>
|-
|The Tab
|דירוג כל 48 שיריה של בילי אייליש, מהגרוע עד הטוב ביותר
|42
|<ref name="Thetab"></ref>
|-
|בילבורד
|16 השירים באלבום Happier Than Ever, מדורגים
|9
|<ref name="bbrank"></ref>
|}

== קרדיטים ==
* בילי אייליש – שירה, כתיבה, הפקה קולית
* פיניאס או'קונל – כתיבה, הפקה, הנדסה, סינת' בס, הנדסת תופים, כלי הקשה, עיבוד ווקאלי
* דייוויד קוץ' – הנדסת מאסטרינג
* רוב קינלסקי – הנדסת מיקס

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|30 ביולי 2021
|הזרמת מוזיקה • הורדה דיגיטלית
|דארק-רום • אינטרסקופ
|<ref></ref>
|-
|}

== הערות שוליים ==

קטגוריה:שירי 2021
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל